cyanic-selkie/wikianc huggingface dataset:
Wilayah Songkhla
Bahagian pentadbiran
Songkhla dibahagikan kepada 16 daerah (amphoe), daerah-daerah ini pula dibahagi lagi kepada 127 sub daerah (tambon) dan 987 kampung (muban).
Peta	Nombor	Nama	Thai	Melayu Amphoe Yala.svg 1	Mueang Yala	เมืองยะลา	Jala, Jolor 2	Betong	เบตง	Betung 3	Bannang Sata	บันนังสตา	Benang Setar 4	Than To	ธารโต	Air Kedung 5	Yaha	ยะหา	Johar 6	Raman	รามัน	Reman 7	Kabang	กาบัง	Kabae, Kabe 8	Krong Pinang	กรงปินัง	Kampung Pinang
Doraneh
Doraneh merupakan sebuah kawasan yang terletak di Iran.
Babót
Babót merupakan sebuah kampung yang terletak di wilayah Győr-Moson-Sopron, di barat-laut Hungary.
Kampung Lubok Chapin
Kampung Lubok Chapin merupakan sebuah kampung yang terletak di Kuala Kangsar, dalam negeri Perak, iaitu sebuah negeri di Malaysia.
Poskod
Poskod yang digunakan di Kampung Lubok Chapin, Kuala Kangsar, Perak ialah 33600.
Parah Parah
"Parah Parah" ialah lagu yang dirakamkan dan dipersembahkan oleh Ayda Jebat. Lagu ini ialah hasil nukilan bersama Ayda, Ezra Kong dan Mimifly dan dikeluarkan pada 12 Disember 2020 oleh Xeno Music. Muzik videonya menerima kritikan kerana penampilan ghairah Ayda dan penarinya yang menjadi kontroversi seluruh Malaysia, tidak lama selepas dikeluarkan.
Komposisi
Berdurasi selama 3 minit dan 14 saat, "Parah Parah" ialah sebuah lagu hasil karya Ezra Kong, Mimifly dan Ayda sendiri. Ia berkisarkan mengenai seseorang yang patah hati apabila kekasih menduakannya. Dalam temubual bersama Harian Metro, Ayda berkata: "Melodinya rancak dan saya mahu lari dari kebiasaan. Lagu patah hati tak semestinya kena mendayu-dayu".
Muzik video
Muzik video rasmi "Parah Parah" telah diarahkan oleh tunang Ayda ketika itu, Nabil Mahir (kemudian menjadi suaminya) dan dikeluarkan di saluran YouTube rasmi Xeno Music pada 29 Disember 2020. Sejak dikeluarkan, ia telah mencecah 1.4 juta tontonan, namun telah menerima 100 ribu tanda tidak suka berbanding 35 ribu tanda suka setakat pada awal Februari 2021.
Penggambaran dijalankan selama dua hari, pada 12 dan Disember 2020 di sekitar Selangor termasuklah Taman Tema Sunway Lagoon, Petaling Jaya. Untuk muzik video ini, Ayda menampilkan unsur yang tidak pernah diimpikannya sebelum ini, iaitu Hindustan, Timur Tengah dan 'haiwan'. Muzik video ini ialah projek paling termahal pernah diterbitkan oleh Xeno Music.
Kontroversi
Tidak lama selepas dikeluarkan, muzik video "Parah Parah" menjadi kontroversi apabila ia mendapat kecaman warganet dan teguran daripada pendakwah bebas, Ustazah Asma' Harun yang menyifatkannya sebagai "satu musibah ummah" dan memberi gambaran tidak elok kepada umat Islam.
Ustazah Asma' telah memuat naik teguran buat Ayda di laman Facebooknya berke­naan muzik video lagu itu yang disifatkan keterlaluan. Katanya: "Ini satu musibah ummah yang parah, tatkala kita masih dalam belenggu cengkaman pandemik yang semakin parah, kalian menghasilkan sebuah video muzik yang menampilkan pe­nyanyi dan penari iringan yang separuh bogel, dengan rentak dan lenggok tarian yang mengghairahkan seperti tarian lucah, maaf ia sungguh memalukan!".
Bagaimanapun, Ustazah Asma’ tetap bersangka baik dengan beranggapan bahawa Ayda silap percaturan dalam bahagian penari iringan memandangkan Ayda tidak memakai pakaian yang keterlaluan. Dalam muzik video itu, ia memaparkan beberapa segmen tarian oleh Ayda bersama kumpulan penari wanita yang berpakaian seksi dan me­lakukan tarian dan lenggok mengghairahkan seperti tarian lucah. Ayda dilaporkan enggan mengulas mengenai teguran Ustazah Asma' terhadapnya kerana tidak mahu memanjangkan isu ini.
Ustazah Asma' juga menyarankan agar muzik video "Parah Parah" dipadamkan serta-merta di YouTube.
Tenaga kerja
Kredit diperoleh daripada muzik video.
Yijing
Yijing atau I T'sing (Yiqing, I Ching atau Yi Ching) (义净 Yìjìng, 三藏法师义静 635-713) ialah seorang sami Buddha Dinasti Tang yang nama asalnya Zhang Wenming (张文明). Rekod bertulis pelayarannya telah menyumbangkan pengetahuan tentang kerajaan purba Srivijaya dan juga memberi maklumat tentang negara-negara lain yang terletak di laluan antara China dengan Universiti Buddha Nalanda di India. Beliau juga bertanggungjawab menterjemahkan sejumlah besar kitab Buddha daripada bahasa Sanskrit kepada bahasa Cina.
Pelayaran ke Srivijaya dan Nalanda
Zhang Wenming menjadi sami pada umur 14 tahun dan mengagumi Fa Xian dan Xuanzang yang merupakan sami terkenal ketika zaman kanak-kanak beliau. Selepas ditawarkan bantuan kewangan oleh seorang dermawan yang bernama Fong, beliau mengambil keputsan untuk melawat Universiti Buddha Nalanda yang terkenal di Bihar, India untuk melanjutkan pengajian Buddhisme. Dengan menaiki sebuah bot Parsi dari Guangzhou, beliau sampai ke Srivijaya (Palembang di Kepulauan Sumatera pada hari ini) selepas 22 hari. Beliau menghabiskan masa 6 bulan yang seterusnya untuk mempelajari tatabahasa Sanskrit dan bahasa Melayu. Beliau terus merekod lawatannya ke wilayah kerajaan Melayu dan Kiteh (Kedah) dan sampai ke 'naked kingdom' (barat daya negara Shu) pada 673M. Yijing merekod impresionnya terhadap orang 'Kunlun', iaitu istilah yang digunakan olehorang Cina purba untuk merujuk kepada orang Melayu. Berdasarkan rekodnya, orang Kunlun mempunyai rambut keriting, berkulit hitam, berkaki ayam dan memakai sarung. Selepas itu beliau tiba di pantai timur India dan bertemu dengan seorang sami tua yang sudah tinggal di situ setahun untuk mengkaji bahasa Sanskrit. Selepas itu, mereka mengikuti sekumpulan pedagang untuk melawat 30 prinsipal yang lain. Dalam perjalanan ke Nalanda, Yijing menjatuh sakit dan tidak berdaya untuk berjalan. Akibatnya, beliau ditinggal oleh kumpulannya. Beliau dirompak oleh penyamun dan bajunya ditanggalkan sehingga menjadi bertelanjang bulat. Beliau mendapati bahawa orang asli di kawasan tersebut menangkap orang yang berkulit putih untuk mengorbankan kepada tuhan-tuhan mereka. Oleh itu, beliau melompat ke dalam lumpur dan menggunakan daun untuk menutup badan sendiri. Selepas itu, beliau berjalan dengan perlahan sehingga ke Nalanda dan beliau tinggal di situ selama 11 tahun. Yijing memuji tahap pengetahuan yang tinggi tentang agama Buddha di Srivijaya dan menasihati sami China membuat pengajian di situ terlebih dahulu sebelum membuat pelayaran ke Nalanda India.
Abdullah Abdul Kadir Munshi
Abdullah Abdul Kadir Munshi atau lebih dikenali sebagai Abdullah Munshi (1796-1854) ialah seorang penulis kelahiran Melaka.
Beliau disegani sebagai antara pelopor dalam bidang persuratan bahasa Melayu secara amnya khususnya dalam penerapan kewartawanan dalam penulisan bahasa Melayu semasa lalu mengubah pendekatan penulisan dalam bahasa Melayu secara ketara; hal ini menyumbang kepada jolokan sebagai Bapa Sastera Melayu Moden. Beliau diberikan gelaran "Munshi" atas kebijaksanaannya ini, gelaran bahasa Parsi ini bermaksud "pendidik" atau "guru".
J.T. Thomson, seseorang yang telah hidup sezaman dengan Abdullah telah menggambarkan beliau: “Menurut fisiognomi, beliau adalah seorang orang Tamil daripada selatan Hindustan: badannya sedikit membongkok, kurus, bertenaga, berkulit perang, mukanya bujur, hidung tinggi dan sebelah mata menjuling ke luar sedikit. Beliau menggayakan pakaian biasa yang dipakai orang Tamil Melaka. Seluar Acheh, sarong bercorak kotak, baju cetak, kopiah empat segi dan sandal. Beliau mempunyai semangat dan kebanggaan orang Arab, ketabahan dan kehalusan orang Hindu – namun, beliau hanya orang Melayu dari segi bahasa dan simpatinya terhadap negara.
Beliau meninggal dunia di Mekah semasa dalam perjalanan mengerjakan haji pada 1854.
Awal hayat
Munshi Abdullah lahir pada Ogos 1796 di Kampung Pali (kini dikenali sebagai Kampung Ketek) di Bandaraya Melaka, beliau seorang berketurunan kacukan Jawi Peranakan hasil perkahwinan Tamil dan Hadhrami Yaman melalui seorang datuk. Ayahnya sendiri seorang pengajar bahasa kepada para pegawai jajahan Barat yang ada di Nusantara.
Beliau anak bongsu lima adik beradik. Keempat-empat abangnya meninggal dunia semasa kecil, dan beliau dijaga seberapa orang tua angkat mengikut adat setempat untuk menjaga daya lali badannya. Butiran hidup ini ada diterangkan dalam autobiografi beliau berjudul Hikayat Abdullah.
Kangin
Kang-in(Kim Young-woon) merupakan salah seorang ahli kumpulan popular iaitu Super Junior.Kang-in telah memasuki latihan ketenteraan pada 5 Julai 2010.Kang-in pergi pergi menjalani latihan itu selama 2 tahun.
Souk-Oufella
Souk-Oufella merupakan sebuah bandar di utara Algeria.
Chanthaburi
{| border=1 align=right cellpadding=2 cellspacing=0 width=100 style="margin: 0 0 1em 1em; background: #f9f9f9; border: 1px #aaa solid; border-collapse: collapse; font-size: 95%;" <td bgcolor="lavender" align="center" colspan="2">Lokasi Chanthaburi Keluasan: 6,338.0 km² Jumlah penduduk 480,064 (tahun 2000) Kepadatan: 76 inh./km²
Abdullah Abdul Kadir Munshi
Kerjaya penulisan
Beliau mengikuti jejak ayahnya sebagai seorang guru bahasa Melayu kepada askar-askar India dalam garison Melaka. Beliau kemudiannya beralih mengajar bahasa Melayu kepada para peniaga British dan Amerika Syarikat yang mengunjungi.
Beliau juga menjadi petugas di Negeri-Negeri Selat. Beliau menjadi jurutulis dan penyalin bagi Sir Stamford Raffles, kemudian menjadi penterjemah kitab Injil dan teks lain untuk London Missionary Society pada tahun 1815. Beliau juga telah bekerja dengan American Board of Missions. Beliau mula mendalami bidang penulisan atas galakan seorang mubaligh yang mengupahnya, Alfred North, berikutan pembacaan catatan pelayarannya merantau ke pantai timur Tanah Melayu. Beliau merupakan penyunting terbitan bahasa Melayu berbentuk majalah pertama iaitu Bustan Arifin yang terbit dari tahun 1821 hingga 1822.
Akhir hayat
Abdullah bertolak dari Singapura dalam suatu pelayaran ke Mekah pada tahun 1854 untuk mengerjakan ibadah haji di sana. Dalam pelayaran inilah beliau menulis catatan pengalamannya sepanjang perjalanan dengan judul Kisah pelayaran sampai ke Mekah. Beliau meninggal dunia akibat kolera tidak lama selepas memulakan ibadat hajinya antara 8 dan 18 Mei 1854 pada usia 59 tahun.
Ada juga sejarawan yang berhujah beliau sendiri diamati tidak sempat tiba di Mekah bahkan meninggal di Jeddah bulan Oktober 1854.
Karya
Kerjaya beliau dalam bidang penulisan bermula apabila seorang mubaligh bernama Alfred North, menggalakkan beliau untuk menulis sebuah autobiografi, selepas membaca kisah pelayaran Abdullah di sepanjang pantai timur Tanah Melayu. Antara karya-karya penting milik beliau adalah Hikayat Abdullah (autobiografi), Kisah Pelayaran Abdullah ke Kelantan (kisah perjalanan beliau ke Kelantan untuk kerajaan) dan Kisah Pelayaran Abdullah ke Mekah (sebuah naratif ziarah beliau ke Mekah 1854). Karya beliau telah menjadi inspirasi kepada generasi penulis pada masa hadapan dan menjadi titik permulaan peringkat awal peralihan daripada  kusasteraan Melayu klasik kepada Melayu moden.
Hikayat Abdullah merupakan karya sastera utama Munshi Abdullah. Ia telah siap pada tahun 1843  dan seterusnya diterbitkan pada tahun 1849,  menjadikan karya tersebut salah satu teks sastera Melayu pertama yang diterbitkan secara komersial. Kepengarangan Abdullah terserlah di dalam teks ini dan kandungannya disampaikan dalam bahasa Melayu kontemporari yang ringkas. Tidak seperti karya-karya sastera Melayu klasik biasa yang mengandungi cerita-cerita fantasi dan legenda, karya milik Abdullah adalah realistik. Buku tersebut kekal sebagai sebuah rujukan yang boleh dipercayai dan mempunyai maklumat yang tepat mengenai sejarah awal Melayu sehingga ke hari ini.
Nahu bahasa Melayu
Baginya, nahu sesebuah bahasa bukanlah dapat menyelesaikan seratus peratus masalah bahasa. Hal ini lebih nyata lagi apabila nahu sesuatu bahasa dikaji oleh orang asing yang bahasa ibundanya bukan bahasa Melayu dan tujuan membuat kajian tersebut bukanlah berdasarkan kajian ilmiah melainkan kerana kepentingan tertentu.
Beliau melihat bahawa nahu bahasa Melayu yang ditulis oleh orang asing itu hanyalah merupakan pengubahsuaian nahu bahasa mereka sendiri yang cuba dipaksakan ke dalam bahasa Melayu.
Hikayat-hikayat dikarang
Dalam riwayat penceritaan diri beliau, Hikayat Abdullah, beliau berjaya memberi gambaran yang jelas mengenai pandangan orang Melayu terhadap kedatangan British ke Tanah Melayu. Beliau dilihat ramai pengkaji sebagai pengkarya pertama yang lari daripada corak penulisan tradisional sastera Melayu yang lebih berpaksikan cerita-cerita rakyat dan legenda, tetapi sebaliknya menerapkan huraian sejarah yang tepat mirip kerja kewartawanan yang ada pada hari ini.
Banyak antara karya beliau yang cuba diketengahkan mengandungi unsur pengkritikan terhadap pemimpin Melayu, etika penggunaan bahasa dan budaya. Kisah Pelayaran Abdullah ke Kelantan paling utama antara karya pengulasan ini dengan adanya tulisan memberi nasihat terbuka kepada para raja Melayu. Dalam hikayat ini, beliau membuat perbandingan diperhati antara sistem raja Melayu dengan sistem jajahan British; beliau turut menulis hujahan bahawa sistem kerajaan terbawa mengekang pembangunan masyarakat yang utama dalam kalangan orang Melayu kerana sifat Sultan yang diperhatikan berperwatakan mementingkan diri daripada rakyat kebanyakan atau jelata yang dilayan sejauh bagaikan haiwan. Maka, Abdullah berpendapat ketindasan yang dilakukan ke atas rakyat ini tidak dapat dibendung melainkan dengan pendidikan sebaiknya diberikan kepada masyarakat Melayu. Hal ini mendatangkan kecaman terhadap beliau yang barangkali ditokok-tambah meskipun dakwaan beliau bukan dibuat secara tidak berasas.
Peninggalan
Beliau antara tokoh tempatan diperingati semasa keraian dwiabad Singapura moden dengan terdirinya patung-patung arca di tepian Sungai Singapura tahun 2019 selain Tan Tock Seng, Naraina Pillai dan Sang Nila Utama.
Tempat-tempat dinamakan sempena beliau
21 Disember
Peristiwa
thumb|140px|Maharaja Vespasian 100px|thumb|140px|Taman Negara Rondane thumb|130px|Pelancaran Soyuz TMA-03M
Kampung Tanjung Batu Satu
Kampung Tanjung Batu Satu merupakan sebuah kampung yang terletak di Kuala Terengganu, dalam negeri Terengganu Darul Iman, iaitu sebuah negeri di timur Malaysia, dan yang bersempadan dengan Kelantan di utara, Pahang di bahagian barat dan selatannya dan Laut Cina Selatan di bahagian timur.
Terengganu merupakan sebuah negeri yang mempunyai sultan dan salah sebuah negeri yang membentuk negara Malaysia. Ia juga dikenali dengan gelaran Terengganu Darul Iman. Terdapat banyak pulau peranginan yang terletak berhampiran pantai Terengganu, seperti Pulau Kapas, Pulau Redang, Pulau Perhentian Besar, Pulau Perhentian Kecil dan Pulau Tenggol. . Terengganu terkenal dengan hidangan nasi dagang, dan keropok lekor.
Poskod
Poskod yang digunakan di Kampung Tanjung Batu Satu, Kuala Terengganu, Terengganu adalah 20000.
Nordsida
Nordsida merupakan sebuah kampung yang terletak di dalam negara Norway.
Linggarsari, Plered
Linggarsari merupakan sebuah desa yang terletak dalam (daerah) kecamatan Plered, Kabupaten Purwakarta, Provinsi Jawa Barat, Indonesia.
Verneuil-sous-Coucy
Verneuil-sous-Coucy  ialah komun di jabatan Aisne di Picardy di utara Perancis.
Heuqueville, Seine-Maritime
Heuqueville ialah komun di jabatan Seine-Maritime dan di kawasan Haute-Normandie di utara Perancis.
Bágyogszovát
Bágyogszovát merupakan sebuah kampung yang terletak di wilayah Győr-Moson-Sopron, di barat-laut Hungary.
Chaouia-Ouardigha
thumb|250px|Letak Region Chaouia-Ouardigha di Maghribi Chaouia-Ouardigha merupakan sebuah kawasan di Maghribi yang memiliki keluasan wilayah 7,010 km² dan berpenduduk 1,655,660 orang pada tahun (2004). Ibu kotanya ialah Settat.
Oriol-en-Royans
Oriol-en-Royans ialah komun di jabatan Drôme di tenggara Perancis.
Motörhead
Motörhead merupakan kumpulan muzik heavy metal masyarakat England dibentuk pada tahun 1975 di London.
Anugerah
Anugerah Grammy
Doudeauville, Seine-Maritime
Doudeauville ialah komun di jabatan Seine-Maritime dan di kawasan Haute-Normandie di utara Perancis.
Young Lovers on Flying Wheels
Young Lovers on Flying Wheels ("Dian dan che") ialah sebuah filem aksi Hong Kong tahun 1974. Filem ini diarahkan dan dibintangi oleh Ti Lung.
Sinopsis
Mengisahkan seorang lelaki bernama Song Da yang bekerja keras untuk memiliki sebuah motosikal. Tetapi berdepan dugaan dan cabaran. Selepas membeli motosikal baharu, ia telah dicuri oleh dua perompak yang mencuri motosikal pada waktu malam.
The Simple Life
The Simple Life ialah siri televisyen realiti yang disiarkan mulai 2 Disember 2003 hingga 5 Ogos 2007. Tiga musim pertamanya disiarkan oleh Fox, dan dua lagi di saluran E!. Rancangan berbentuk komedi ini menampilkan dua orang sosialit muda yang kaya-raya, iaitu Paris Hilton dan Nicole Richie, bergelut dalam kerja-kerja manual bergaji rendah seperti pembersihan rumah, perladangan, memasak di restoran makanan segera dan bertugas sebagai ketua perkhemahan.
Di Malaysia, kelima-lima musim The Simple Life sudah disiarkan oleh 8TV dan Star World.
Bakonygyirót
Bakonygyirót merupakan sebuah kampung yang terletak di wilayah Győr-Moson-Sopron, di barat-laut Hungary.
Dow Baraleh
Dow Baraleh merupakan sebuah kawasan yang terletak di Iran.
22 Disember
Hari ini juga merupakan Hari Ibu di Indonesia.
Peristiwa
thumb|130px|Presiden Hamid Karzai
Doukkala-Abda
thumb|200px|Letak Doukkala Abda di Maghribi Doukkala-Abda merupakan sebuah kawasan di Maghribi yang memiliki keluasan wilayah 13,285 km² dan berpenduduk 1,984,039 orang pada tahun (2004). Ibu kotanya adalah Safi.
Gadchiroli
Gadchiroli ialah sebuah bandar perbandaran ("kerajaan tempatan") dalam daerah Gadchiroli di negeri Maharashtra, India.
Demografik 2001
Menurut bancian India pada tahun 2001, Gadchiroli memiliki bilangan penduduk seramai 42,464. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.
Pendidikan 2011
Menurut bancian India pada tahun 2001 Gadchiroli memiliki kadar pendidikan (kebolehan membaca) 74%, melebihi kadar purata kebangsaan 59.5%; dengan 55% lelaki dan 45% wanita mampu membaca. 13% dari populasi berusia di bawah 6 tahun (2001).
Doudeville
ialah komun di jabatan Seine-Maritime dan di kawasan Haute-Normandie di utara Perancis.
Ourches
Ourches ialah komun di jabatan Drôme di tenggara Perancis.
639 (nombor)
639 (enam ratus tiga puluh sembilan) ialah nombor asli selepas 638 dan sebelum 640.
Shua
Shua merupakan sebuah kampung yang terletak di daerah Astara, Azerbaijan.
Samoé
Samoé merupakan sebuah kawasan komun yang terletak di dalam negara Guinea.
Lutheranisme
Lut[h]eranisme ialah sebuah mazhab atau cabang gereja utama dalam Agama Kristian yang berkait kepada ajaran Martin Luther, seorang agamawan abad ke-16 yang memulakan suatu pergerakan pembaharuan agama sangat berpengaruh melalui penulisan 95 Dalil nya sehingga menyebabkan suatu perpecahan doktrin dalam dunia Kristian.
Gereja ini banyak ditemui dengan jutaan penganut (diberi nama Luteran) di serata dunia. Persekutuan Luteran Sedunia menganggarkan sebanyak leibh 74 juta orang yang berada dalam gereja ini, namun ia tidak mengira gereja-gereja bermazhab ini yang tidak memasuki persekutuan ini secara rasmi mahupun tidak mengiktiraf diri sebagai gereja Luteran. Mazhab gereja ini merupakan agama rasmi di beberapa negara Nordik tertentu iaitu Iceland, Norway, Denmark, Greenland dan Kepulauan Faroe.
Doktrin
Secara tradisinya, para penganut gereja ini mengiktiraf kitab-kitab Perjanjian Lama dan Baru sahaja sebagai suatu penurunan wahyu yang sebenar serta norma yang diterima dalam ajaran yang disebarkan oleh Yesus Kristus. Kepercayaan para penganut ini didasarkan secara formalnya kepada fahaman bahawa kitab suci sahaja yang dipakai sebagai pedoman untuk amalan dan peraturan (Sola scriptura) - maka ia juga diiktiraf sebagai suatu rujukan utama berkaitan keimanan dan moral penganut kerana ciri inspirasi, kuasa, kejelasan, kecekapan dan kecukupan kandungan yang tertulis dalam kitab-kitab tersebut.
Tritunggal
Para penganut mazhab ini berkepercayaan kepada konsep Tritunggal. Mereka menolak tanggapan bahawa Tuhan Bapa dan Tuhan Anak merupakan "wajah" kepada Tuhan yang sama kerana mereka berdasarkan kepada kitab-kitab Perjanjian Lama dan Baru yang membezakan dua entiti ini secara khusus dan terperinci. Penganut Luteranisme juga percaya bahawa Roh Kudus berasal daripada kedua-dua Tuhan Bapa dan Tuhan Anak.
Pembaptisan
Para Luteran percaya bahawa amalan pembaptisan ialah suatu amalan yang dilihat menyelamatkan (saving work of God) di mana ia dipercayai termaktub dan di oleh Yesus sendiri.
Gen
thumb|250px|Kucing 'Scottish fold' yang mempunyai mutasi genetik pada tulang telinganya Gen adalah jujukan linear DNA yang merupakan unit berfungsi pada kromosom atau plasmid. Keseluruhan maklumat bagi struktur dan fungsi sesuatu organisma dikodkan dalam gennya. Bagi sesetengah maklumat yang dikodkan oleh gen menentukan hanya satu ciri, tetapi sesetengah lokus (lokasi) bagi gen yang sama boleh membawa maklumat yang berlainan. Gen yang mempunyai maklumat yang berlainan pada lokus yang sama dinamakan alel.
Struktur dan fungsi gen
Gen terdiri daripada jujukan nukleotid DNA pada kromosom. Walau bagaimanapun, tidak kesemua jujukan nukleotid pada sesuatu gen dikodkan untuk menghasilkan protein yang berfungsi. Pada gen, terdapat jujukan-jujukan pendek yang berfungsi sebagai pengawalatur gen tersebut. Jujukan yang mendahului jujukan yang berfungsi, i.e. ekson (bagi sistem eukariot), dinamakan jujukan promoter. Jujukan ini dikenali oleh RNA polymerase yang berperanan dalam transkripsi, atau penyalinan, gen kepada bentuk mRNA. Kawasan gen yang tidak dikodkan kepada protein dinamakan intron. Jujukan intron yang terletak diantara beberapa ekson disunting keluar semasa pemprosesan mRNA. mRNA yang "matang" i.e. tanpa jujukan intron kemudiannya ditranslasikan kepada rantai asid amino dengan bantuan ribosom dan tRNA. tRNA membawa satu asid amino yang bersesuaian dengan kodon mRNA. Kodon adalah tiga nukleotid pada mRNA yang dibaca oleh tRNA, yang menyesuaikan antikodonnya dengan kodon pada mRNA. Rantai asid amino yang baru boleh diubahsuai dengan beberapa kumpulan berfungsi seperti gula ringkas (glukosa) atau asetil (acetyl) sebelum membentuk protein yang berfungsi.
Mutasi
Mutasi adalah perubahan yang kekal pada DNA. Mutasi secara lazimnya mengubah jujukan nukleotid DNA dan secara langsung mengubah maklumat genetik (genotip) yang pada sesuatu gen tersebut. Walau bagaimanapun, perubahan genotip tidak semestinya menghasilkan perubahan fenotip, iaitu ciri yang ditunjukkan oleh organisma.
Jenis-jenis mutasi
Terdapat dua jenis mutasi yang penting: mutasi titik tunggal (Bahasa Inggeris: point mutation) yang melibatkan perubahan satu bes nukleotid, dan mutasi sebingkai (Bahasa Inggeris: frameshift mutation) yang mempengaruhi lebih daripada satu bes nuleotid. Jenis mutasi yang ketiga tidak melibatkan pertukaran bes, tetapi pemindahan satu bahagian kromosom dan bercantum pada kawasan yang lain pada kromosom yang sama, ataupun dengan kromosom yang berlainan. Kawasan kromosom yang berpindah-randah ini dipanggil transposon.
Lihat juga
<li>Genetik</li> <li>DNA</li> <li>Teknologi DNA rekombinan</li>
Versigny, Aisne
Versigny ialah komun di jabatan Aisne di Picardy di utara Perancis.
Saint-Jean-la-Bussière
Saint-Jean-la-Bussière ialah sebuah komun di Perancis yang terletak dalam jabatan Rhône dalam wilayah Rhône-Alpes.
640 (nombor)
640 (enam ratus empat puluh) ialah nombor asli selepas 639 dan sebelum 641.
641 (nombor)
641 (enam ratus empat puluh satu) ialah nombor asli selepas 640 dan sebelum 642.
Ladang Teh Sabah
Ladang teh Sabah terletak di kampung Nalapak dalam daerah Ranau iaitu kira-kira 120 kilometer dari bandaraya Kota Kinabalu, Sabah. Lokasi ladang teh ini berada di laluan lebuh raya di antara Telupid - Ranau iaitu selepas persimpangan ke Poring Hot Spring. Ladang teh ini berada di ketinggian 2,272 kaki daripada aras laut dengan keluasan ladang sebesar 6,200 ekar. Kawasan ladang teh ini dikelilingi dengan hutan rimba yang telah wujud sejak 130 juta tahun dahulu. Selain itu, ladang teh ini juga berlatarbelakangkan gunung Kinabalu dan merupakan ladang teh organik tunggal di Malaysia serta menjadi pilihan di dunia.
Sejarah Pembukaan Ladang teh Sabah
Pada tahun 1976, Kerajaan Negeri Sabah telah mewartakan 6,200 ekar tanah, kg Nalapak kepada Koperasi Pembangunan Desa (KPD). Kemudian, pada 26 april 1978, ladang teh ini telah diperbadankan kepada Syarikat Sabah Tea Sdn Bhd dengan subsidi KPD bagi mengurus dan operasi peladangan teh ini.Perasmian Ladang telah dirasmikan oleh bekas Perdana Menteri Malaysia Datuk Seri Dr. Mahathir Mohamad pada bulan 19 februari 1984.
Manakala pada tahun 1987, pengurusan Sabah Tea telah bersatu bersama dengan syarikat Tate & Lyle's  dan Commonwealth Development Corporation yang bertujuan untuk mengurangkan beban kewangan Kerajaan. Penyatuan Syarikat Tate & Lyle's ini dapat menyumbangkan kepada kerajaan dalam industri peladangan teh sebagai langkah daya saing dengan peladangan teh yang lain.
Bakonypéterd
Bakonypéterd merupakan sebuah kampung yang terletak di wilayah Győr-Moson-Sopron, di barat-laut Hungary.
Ladang Teh Sabah
Sejarah Pembukaan Ladang teh Sabah
Namun begitu, pada tahun 1997, Yee Lee Corporation Bhd telah mengambil keseluruhan syer daripada Sabah Tea Sdn Bhd dan Desa Tea Sdn Bhd iaitu merupakan syarikat yang mempunyai besar merangkumi pengilangan, pengeksportan serta penjualan produk diperingkat tempatan dan antarabangsa.
Pengredan teh
- Gred teh yang rendah dengan kecirian likuor yang baik. - Gred teh yang lebih halus dengan kecirian likuor yang tinggi. - Mengandungi serbuk halus dengan likour yang tinggi, kebiasaannya dalam bentuk uncang. - Merupakan gred yang terendah dengan kelikourannya, agak kasar serta kuat jika dibandingkan dengan BOPF. Dibahagi kepada 'Dust 1' ,'Dust 2', dan seterusnya mengikut kehalusan saiz teh.
Produk teh
1. SABAH TEA
2. SASSI-BRIX ORGANIC TEA
3. BORNEO ORGANIC RAINFOREST TEA
John Chrysostom
thumb|right|John Chrysostom John Chrysostom (349– ca. 407) ialah ketua biskop Constantinople. Beliau terkenal dengan kepetahan berkhutbah dan ucapan umum, kecaman terhadap penyalahgunaan kuasa oleh pemimpin-pemimpin agama dan politik, Liturgi St. John Chrysostom, dan sensibiliti pertapaan beliau. Setelah kematiannya (atau, menurut beberapa sumber, semasa hayatnya), beliau diberi nama keluarga dalam bahasa Yunani chrysostomos yang bermaksud 'bermulut emas', dieja sebagai Chrysostom dalam bahasa Inggeris.
Gereja Ortodoks dan Gereja Katolik Timur menyanjung beliau sebagai wali (hari jamuan: 13 November dan 27 January 27) dan menganggap beliau sebagai salah seorang daripada Tiga Orang Pembesar Agama Yang Suci (berkemungkinan setara dengan Imam Fiqh Yang Empat di kalangan orang Islam Sunnah) di samping Basil Agung dan Gregory si Ahli Teologi. Beliau diiktiraf oleh Gereja Katolik Rom sebagai seorang wali dan Doktor Gereja. Tradisi gereja-gereja Barat, termasuklah Gereja Katolik Rom, Gereja Inggeris dan Gereja Luther meraikan beliau pada 13 September.
B3 (bursa saham)
B3 (penuh, B3 - Brazil Bolsa Balcão SA atau B3 - Brazil, Bursa Saham dan Pasaran Brazil), dahulu BM & FBOVESPA, ialah Bursa Saham yang terletak di São Paulo, Brazil dan yang kedua tertua di negara ini. Pada akhir tahun 2011, ia mempunyai permodalan pasaran sebanyak R$2.37 Trilion, menjadikannya bursa saham ke-13 terbesar di dunia. Walau bagaimanapun, disebabkan kemerosotan dalam pertumbuhan ekonomi di Brazil yang dikaitkan dengan masalah politik, selain pengukuhan Dolar AS berbanding Real Brazil, permodalan menyusut kepada R$2.21 trilion menjelang akhir tahun 2015. Pada 8 Mei 2008, Bursa Saham São Paulo (Bovespa) dan Brazilian Mercantile dan Futures Exchange (BM&F) digabungkan, mewujudkan BM & FBOVESPA. Kemudian pada 30 Mac 2017, BM & FBOVESPA digabungkan dengan CETIP, mewujudkan B3. Penanda aras B3 ialah Índice Bovespa atau yang biasa dikenali sebagai Ibovespa. Terdapat 381 syarikat yang diniagakan di Bovespa pada 30 April 2008.
23 Disember
23 Disember merupakan hari ke-357 (hari ke-358 dalam tahun lompat) dalam kalendar Gregory. Tinggal 8 hari sebelum memasuki tahun selepasnya.
Hari ini juga merupakan:
Peristiwa
thumb|140px|Beberapa transistor, dengan pita pengukur untuk menunjukkan skala
Parnans
Parnans ialah komun di jabatan Drôme di tenggara Perancis.
642 (nombor)
642 (enam ratus empat puluh dua) ialah nombor asli selepas 641 dan sebelum 643.
Itaipava Arena Pernambuco
Itaipava Arena Pernambuco adalah stadium pelbagai guna baru di pinggir bandar Barat Kawasan metropolitan Recife, di São Lourenço da Mata, Brazil. Apabila siap kelak, ia akan digunakan kebanyakannya untuk bola sepak perlawanan dan akan digunakan untuk menjadi tuan rumah perlawanan semasa Piala Dunia FIFA 2014. Stadium ini akan mempunyai kapasiti sebanyak 46.160 orang. Pada tahun 2012 Clube Náutico Capibaribe, salah satu daripada tiga kelab bola sepak profesional di kawasan metro Recife, yang ditandatangani ke dalam perjanjian untuk menjadi pemilik sebahagian daripada stadium baru. Bermula pada Julai 2013, Clube Náutico Capibaribe akan memainkan semua permainan rumah mereka di Itaipava Arena Pernambuco.
Sıhəkəran
Sıhəkəran merupakan sebuah kampung yang terletak di daerah Astara, Azerbaijan.
The Man with the Golden Gun (filem)
Filem The Man with the Golden Gun (bahasa Melayu harafiah Lelaki dengan Pistol Emas ) merupakan sebuah filem berbahasa Inggeris yang mula ditayangkan pada tahun 1974.
Filem The Man with the Golden Gun ini telah dihasilkan di bawah arahan pengarah Guy Hamilton.
Barisan pelakon
Filem The Man with the Golden Gun ini turut disertai oleh beberapa orang pelakon terkenal, antaranya adalah Roger Moore, Christopher Lee, Britt Ekland.
Ringkasan
Bond didorong untuk mempercayai bahawa dia disasarkan oleh pembunuh upahan paling mahal di dunia dan perlu memburunya bagi menghentikannya.
Dowlai
Dowlai merupakan sebuah kawasan yang terletak di Iran.
Sandéniah
Sandéniah merupakan sebuah kawasan komun yang terletak di dalam negara Guinea.
Nygård, Sogn og Fjordane
Nygård, Sogn og Fjordane merupakan sebuah kampung yang terletak di dalam negara Norway.
Rujukan
Nygård, Sogn og Fjordane
Tasik Baikal
Tasik Baikal (о́зеро Байка́л; Байгал нуур, Байгал нуур, Baygal nuur, bermaksud "tasik semula jadi" ) merupakan yang tertua pada 30 juta tahun dan tasik terdalam dengan kedalaman purata 744.4 meter.
Heurteauville
ialah komun di jabatan Seine-Maritime dan di kawasan Normandie di barat-laut Perancis.
643 (nombor)
643 (enam ratus empat puluh tiga) ialah nombor asli selepas 642 dan sebelum 644.
Senarai universiti di Afrika Selatan
Berikut adalah senarai universiti di Afrika Selatan.
644 (nombor)
644 (enam ratus empat puluh empat) ialah nombor asli selepas 643 dan sebelum 645.
Kampung Suak Parang
Kampung Suak Parang terletak di sebelah selatan kampung Temong Hilir.
Bakonyszentlászló
Bakonyszentlászló merupakan sebuah kampung yang terletak di wilayah Győr-Moson-Sopron, di barat-laut Hungary.
Janet Wright
Janet Wright (8 Mac 1945 - 14 November 2016) merupakan seorang pelakon dan pengarah teater Kanada kelahiran Inggeris. Beliau terkenal dengan peranannya sebagai Emma Leroy dalam sitkom Kanada, Corner Gas. Beliau membuat persembahan dalam banyak rancangan filem dan televisyen. Beliau turut berlakon dan mengarahkan berpuluh produksi teater di Saskatoon, Vancouver, dan di Festival Stratford.
Kehidupan awal dan pendidikan
Wright dilahirkan di Farnborough, Hampshire, England. Wright dibesarkan sebagai anak sulung daripada empat adik beradik (yang lain ialah Susan, John, dan Anne) yang semuanya mengambil bahagian dalam teater Kanada.
Kerjaya
Wright, bersama kakaknya Susan, mengasaskan syarikat <a href="https://en.wikipedia.org/wiki/Persephone_Theatre" rel="mw:ExtLink" title="Persephone Theatre" class="cx-link" data-linkid="72">Persephone Theatre</a> di Saskatoon pada tahun 1974. Suami pertama Wright, Brian Richmond, menjadi pengarah teater. Wright kemudiannya bekerja di Teater Kelab Seni Vancouver di mana beliau muncul dan mengarahkan lebih daripada 40 buah produksi. Beliau juga muncul dalam beberapa produksi lain dalam teater langsung di seluruh Kanada, dan di Festival Stratford di Ontario. Kerja teaternya akhirnya membawa kepada watak televisyen dan filem di Kanada dan Amerika Syarikat.
Keluarga
Pada Januari 2004, anak perempuan Wright, Rachel Davis (berumur 23) maut ditembak semasa campur tangan untuk orang yang tidak dikenali yang dipukul di hadapan bar Purple Onion di Vancouver, B.C. Pada Julai 2006, penembak itu disabitkan dengan dua pertuduhan membunuh tahap pertama, lima pertuduhan cubaan membunuh dan lima pertuduhan serangan teruk. Sabitan pembunuhan tahap pertamanya mencetuskan hukuman penjara seumur hidup secara automatik tanpa peluang parol sehingga 2029.
Wright dan suami keduanya, Bruce Davis, bersama seluruh keluarga mereka, memulakan Yayasan Rachel Davis. Yayasan itu menyampaikan anugerah kepada anak muda (berumur 17–23) yang telah menunjukkan tindakan kebaikan atau belas kasihan yang luar biasa.
Liunggunung
Liunggunung merupakan sebuah desa yang terletak dalam (daerah) kecamatan Plered, Kabupaten Purwakarta, Provinsi Jawa Barat, Indonesia.
Poskod
Poskod yang digunakan di Liunggunung adalah 41162. Terdapat buah desa di dalam daerah kecamatan Plered.
Índice Bovespa
Indeks Bovespa (Índice Bovespa)   yang paling terkenal sebagai Ibovespa ialah indeks penanda aras kira-kira 60 saham yang diperdagangkan di B3 (Bovespa: BOlsa de Valores do Estado de São PAulo).
Gambaran keseluruhan
thumb|300x300px| Indeks Bovespa 1994-2019 Indeks ini dibuat oleh satu portfolio teori dengan saham yang menyumbang 80% daripada jumlah yang didagangkan dalam 12 bulan terakhir dan yang didagangkan sekurang-kurangnya pada 80% hari dagangan. Ia disemak semula setiap suku tahun, untuk memastikan perwakilan jumlah dagangan yang diniagakan dan secara purata komponen Ibovespa mewakili 70% daripada semua nilai saham yang didagangkan.
Indeks telah diselaraskan seperti berikut:
Kriteria untuk dimasukkan dalam portfolio
Ibovespa dikarang oleh saham yang mesti memenuhi kriteria yang ditetapkan oleh bursa:
Gaddi annaram
Gaddi annaram ialah sebuah bandar banci ("census town") dalam daerah Rangareddi di negeri Andhra Pradesh, India.
Demografik 2001
Menurut bancian India pada tahun 2001, Gaddi annaram memiliki bilangan penduduk seramai 53,622. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.
Pendidikan 2011
Menurut bancian India pada tahun 2001 Gaddi annaram memiliki kadar pendidikan (kebolehan membaca) 81%, melebihi kadar purata kebangsaan 59.5%; dengan 55% lelaki dan 45% wanita mampu membaca. 11% dari populasi berusia di bawah 6 tahun. (2001)
Ekspo 2020
Ekspo 2020 merupakan Ekspo Dunia, yang mana Dubai, Emiriah Arab Bersatu menjadi tuan rumah bermula dari 1 Oktober 2021 hingga 31 Mac 2022. Ia pada asalnya dijadualkan pada 20 Oktober 2020 sehingga 10 April 2021, namun ditangguhkan kerana wabak COVID-19. Walaupun ditangguhkan, penganjur mengekalkan nama Ekspo 2020 untuk tujuan pemasaran dan penjenamaan. Perhimpunan agung Bureau International des Expositions (BIE) di Paris menamakan Dubai sebagai tuan rumah pada 27 November 2013.
Tapak acara
thumb| Logo Ekspo 2020 di [[Lapangan Terbang Antarabangsa Dubai]] Tapak utama Expo 2020 Dubai ialah kawasan seluas 438 hektar (1083 ekar) yang terletak di antara bandar Dubai dan Abu Dhabi, berhampiran sempadan selatan Dubai dengan Abu Dhabi. Pelan induk, yang direka oleh firma Amerika Syarikat HOK, dianjurkan di sekitar plaza sentral, dinamakan Al Wasl, dikelilingi oleh tiga daerah tematik yang besar. Setiap satu didedikasikan untuk salah satu sub tema Ekspo 2020 – Peluang, Mobiliti dan Kemampanan. Infrastruktur tapak ekspo yang berukuran 4.38 km2 telah dibina oleh Orascom dan BSIX. Tapak ini mempunyai pusat kecemasan yang merangkumi bilik pengasingan, bilik penjagaan kecemasan, ambulans dan perkhidmatan helikopter.
Tapak ini juga menampilkan Ekspo ROVE 2020 yang merupakan satu-satunya hotel yang terletak di tapak tersebut. Hotel ini mempunyai 312 buah bilik dan 19 buah suit dengan kolam renang atas bumbung sertapemandangan Plaza Al Wasl.
Menjelajah Ekspo 2020
Berjalan kaki ialah cara terbaik untuk menerokai Ekspo 2020, yang telah direka bentuk untuk diterokai dengan berjalan kaki. Sebagai alternatif, kereta api Expo Explorer tersedia untuk menerokai Ekspo 2020 dengan perhentian di kawasan bertema. Buggies Ekspo boleh didapati sebagai pengangkutan sewaan. People Mover ialah kereta api elektrik dengan berhenti sekali lagi di kawasan bertema.
Tema
Tema Ekspo ialah"Menghubungkan Minda, Mencipta Masa Depan". Ekspo itu juga akan mempunyai tiga subtema: peluang, mobiliti dan kelestraian, setiap satu dengan pavilionnya sendiri. Mission Possible - The Opportunity Pavilion direka oleh AGi Architects, Alif - The Mobility Pavilion oleh Foster and Partners, dan Terra - The Sustainability Pavilion oleh Grimshaw Architects.
Pada tahun 2021 diumumkan bahawa tiga pavilion bertema akan dibuka untuk masa yang terhad sebelum pembukaan penuh ekspo. Pavilion kelestarianTerra dibuka pada 22 Januari 2021 hingga 10 April 2021.
Kelestarian (Sustainability)
Selain Terra - Pavilion Kelestarian di kawasan kelestarian, akan ada Rumah Hammour yang meneroka terumbu karang; sebuah pentas kawasan yang memuatkan 300 orang, dan beberapa pavilion negara: Brazil Walk through a waterfall, Republik Czech Water the desert, Singapura Enter a rainforest, Jerman Wear cutting-edge devices, Terra UAE - Pavilion Kelestarian, dan Belanda Enter a miniature world.
Mobiliti (Mobility)
Alif - Pavilion Mobiliti merangkumi lif penumpang terbesar di dunia (mampu mengangkut lebih daripada 160 orang).
Peluang (Opportunity)
Mission Possible - The Opportunity Pavilion direka oleh AGi Architects.
Pavilion
Negara dan organisasi berikut mengambil bahagian dalam Ekspo 2020:
646 (nombor)
646 (enam ratus empat puluh enam) ialah nombor asli selepas 645 dan sebelum 647.
Le Pègue
Le Pègue ialah komun di jabatan Drôme di tenggara Perancis.
Ekspo 2020
Diplomatik
Pada November 2019, UAE membenarkan pemegang pasport Israel memasuki negara itu semasa Ekspo 2020. Rakyat Israel dibenarkan memiliki pavilion mereka sendiri pada acara itu dan juga melawat negara itu selepas itu. Pada Ogos 2020, UAE dan Israel bersetuju untuk menormalkan sepenuhnya hubungan, menggantikan perjanjian sebelumnya.
Sepulcro-Hilario
Sepulcro-Hilario merupakan sebuah kawasan perbandaran di Sepanyol di Salamanca, di komuniti autonomi Castile dan León.
Kent Tong
Kent Tong adalah seorang pelakon di Hong Kong.
Ekspo 2020
Kesan pandemik COVID-19
Pada tahun 2020, pandemik COVID-19 yang merebak di seluruh meluas di seluruh dunia membawa Expo 2020 Dubai di bawah pengawasan, kerana acara itu dijangka menarik hampir 25 juta pengunjung pada Oktober tahun itu. Pada bulan Mac, Majlis Hak dan Kebebasan Geneva memberi amaran terhadap penderaan dan eksploitasi pekerja asing di Emiriah Arab Bersatu. Ketika seluruh negara berada di bawah perintah berkurung kerana penyebaran coronavirus, pekerja asing terus bekerja di Ekspo 2020. Majlis Geneva mengecam"layanan diskriminasi pekerja asing", menggesa WHO untuk menggalakkan UAE memastikan kesihatan dan keselamatan mereka.
Pada 25 Mac 2020, seorang kakitangan telah diuji positif.
Pada 30 Mac 2020, ekspo itu menunjukkan bahawa ia sedang menyiasat penangguhan pameran dunia, yang memerlukan persetujuan majoriti dua pertiga daripada mesyuarat agung tahunan BIE. Pada 4 April 2020, BIE mengumumkan bahawa mesyuarat jawatankuasa eksekutif akan berlangsung secara maya pada 21 April untuk membincangkan cadangan mengadakan ekspo antara 1 Oktober 2021 dan 31 Mac 2022. Keputusan muktamad memerlukan undi majoriti dua pertiga daripada ahli BIE.
Pada 4 Mei 2020, BIE mengumumkan bahawa ambang untuk bersetuju penangguhan telah diluluskan, walaupun undian akan dibuka sehingga 29 Mei. Pada 6 petang waktu Paris, 29 Mei, keputusan itu disahkan, bersama-sama dengan pengekalan nama Expo 2020 Dubai. Tarikh baharu telah diumumkan untuk 1 Oktober 2021 – 31 Mac 2022.
Kejohanan Catur Dunia
Disebabkan oleh pandemik COVID-19, Kejohanan Catur Dunia 2021 telah dijadualkan semula untuk berlangsung antara 24 November 2021 dan 16 Disember 2021 sebagai sebahagian daripada Expo 2020 Dubai. Perlawanan itu dimenangi oleh Juara Catur Dunia Magnus Carlsen dari Norway, menentang pencabar Ian Nepomniachtchi dari Rusia, yang menang dalam Kejohanan Calon 2020–21.
Kritikan
Sebulan sebelum Ekspo 2020, Parlimen Eropah meluluskan resolusi menentang acara itu, menggesa negara anggotanya dan negara lain untuk tidak mengambil bahagian. Memetik rekod hak asasi manusia UAE, EU juga menggesa syarikat antarabangsa, yang menaja acara itu, menarik balik tajaan mereka. EU menyatakan bahawa firma dan perniagaan pembinaan Emirati telah mengeksploitasi hak pekerja asing dengan memaksa mereka menandatangani perjanjian yang tidak diterjemahkan, merampas pasport mereka, dan membiarkan mereka bekerja berjam-jam dan hidup dalam keadaan yang tidak bersih. UAE menolak resolusi itu sebagai"sebenarnya tidak betul".
Semasa UAE melancarkan Pameran Ekspo Dunia pada Oktober 2020, lebih dua dozen kumpulan hak asasi manusia memulakan ekspo alternatif dalam talian. Kempen itu diadakan untuk menentang naratif"toleransi"dan"keterbukaan"yang disasarkan oleh Dubai Expo. Dalam acara itu, aktivis berkumpul bersama penyair, pemuzik dan artis visual dari Timur Tengah untuk menyerlahkan penindasan di UAE dan berdiri dalam solidariti dengan tahanan hati nurani. Kempen itu juga menyeru pembebasan aktivis hak asasi manusia, termasuk Ahmed Mansoor, Nasser bin Ghaith dan tiga dari UAE-94: Mohammed al-Roken, Mohammed al-Mansoori dan Mohammed Abdul Razzaq al-Siddiq.
Pekerja asing
Amalan buruh Emirat telah menerima kritikan. Itu yang menyebabkan pihak berkuasa Dubai memastikan untuk memegang syarikat yang mempunyai standard layanan pekerja yang agak tinggi untuk acara tersebut. Dua bulan selepas Ekspo 2020 dimulakan, kumpulan hak asasi manusia melaporkan tentang pelanggaran yang berterusan. Pekerja migran yang diupah untuk Ekspo 2020 merungut kerana terpaksa membuat bayaran yang terlalu tinggi dan tidak sah kepada pengambil pekerjaan tempatan. Yang lain mengadu tentang rampasan pasport, ingkar janji mengenai gaji, makanan yang tidak berpatutan, waktu kerja yang panjang (adakala dalam cuaca yang sangat panas), sesak, dan keadaan hidup yang tidak bersih di asrama. Kebimbangan hak asasi manusia dan pencabulan buruh di Ekspo mendorong Parlimen Eropah menyeru supaya acara itu diboikot.
Tiga pekerja maut akibat kemalangan pembinaan Ekspo dan tiga akibat COVID-19.
Bida dan bidaan
Lima bandar pada asalnya membida slot untuk pameran dunia pada 2020, dengan baki empat: Dubai, Emiriah Arab Bersatu; Yekaterinburg, Rusia; Izmir, Turki; atau São Paulo, Brazil. Ekspo 2020 akan destinasi Timur Tengah pertama menganjurkannya.
Bandar berikut membuat bidaan kepada BIE untuk menganjurkan EKSPO 2020:
São Paulo telah tersingkir daripada pertikaian selepas undian pusingan pertama. Izmir tersingkir pada pusingan kedua. Yekaterinburg tewas kepada Dubai pada pusingan ketiga dan terakhir pengundian.
Ekspo Dubai
UAE memilih tema"Menghubungkan Minda, Mencipta Masa Depan"dan sub-tema Kelestarian, Mobiliti dan Peluang.
Pada 27 November 2013, apabila Dubai memenangi hak untuk menjadi tuan rumah Ekspo 2020, bunga api diletuskan di bangunan tertinggi di dunia, Burj Khalifa. Hari kelepasan kebangsaan diisytiharkan pada hari berikutnya untuk semua institusi pendidikan di seluruh negara. Pementasan pameran dunia dan persiapan dijangka menghasilkan 277,000 pekerjaan baharu di UAE, suntikan hampir $40 bilion ke dalam ekonomi, dan peningkatan pelawat sekurang-kurangnya 25 juta dan sehingga 100 juta orang. Menara Tasik Jumeirah, diberi nama"Burj 2020"sempena Ekspo Dunia 2020.
Ekspo Yekaterinburg
Tawaran Rusia The Global Mind akan berlangsung dari 1 Mei hingga 31 Oktober, dan akan menjadi ekspo kedua terbesar (selepas 2010 di Shanghai) dan bertujuan untuk"meninjau pendapat dunia melalui tujuh soalan universal".
Ekspo İzmir
Bidaan Turki itu bertemakan Laluan Baharu ke Dunia yang Lebih Baik / Kesihatan untuk Semua dan akan berlangsung dari 30 April hingga 31 Oktober. Simposium Kesihatan untuk Semua telah diadakan pada Oktober 2013 untuk delegasi BIE dan akan membincangkan isu kesihatan di seluruh dunia.
Ekspo São Paulo
Ekspo Brazil akan digelar Power of Diversity, Harmony for Growth, dijalankan dari 15 Mei hingga 15 November, dan akan meliputi 502 hektar.
Harga tiket
Tiga jenis pas boleh ditempah: pas harian, pas bulanan dan pas bermusim. Pas harian terpakai untuk satu hari sahaja, berharga AED 95. Pas bulanan menawarkan kemasukan tanpa had selama 30 hari berturut-turut dan berharga AED 195. Pas bermusim menawarkan kemasukan tanpa had untuk keseluruhan enam bulan Ekspo dan berharga AED 495. Kemasukan adalah percuma untuk kanak-kanak di bawah umur 18 tahun, pelajar yang memegang kad pengenalan sah institusi akademik yang diiktiraf, dan pelawat berumur 60 tahun ke atas. Tiket juga percuma untuk orang kurang upaya, dengan potongan 50% ditawarkan untuk seorang penjaga. Tiket mula dijual di seluruh dunia mulai 18 Julai 2021 di laman web rasmi Expo expo2020dubai.com.
Setem pada Ekspo 2020
Setem Ekspo 2020 yang dikeluarkan oleh pentadbiran pos
District 2020
Selepas 6 bulan berjalan, tapak yang digunakan untuk pameran itu akan menjadi sebahagian daripada pembangunan 3,000,000 meter persegi yang dipanggil District 2020. District 2020 akan merangkumi 200,000 meter persegi ruang komersial dan kediaman dengan bangunan seperti Al Wasl Dome dikekalkan dalam reka bentuk kawasan. Mematuhi peraturan kelestrarian, Terra - Pavilion Kelestraian akan menjadi pusat kanak-kanak dan sains, manakala Alif - Pavilion Mobility akan menjadi bangunan komersial. Mission Possible - Pavilion Peluang akan dibina semula sebagai ruang guna bercampur, dengan rancangan untuk Pavilion UAE masih dalam perancangan. Turut akan dibina adalah 2 buah hospital, sebuah sekolah dan 200,000 meter persegi ruang pejabat. Kawasan ini akan dihubungkan dengan baik melalui jalan raya dan terletak berhampiran Lapangan Terbang Antarabangsa Al Maktoum. Stesen metro Expo 2020, yang terletak bersebelahan dengan Gerbang Al Wasl, akan dinamakan semula sebagai District 2020 pada masa hadapan.
Veslud
Veslud  ialah komun di jabatan Aisne di Picardy di utara Perancis.
Nyhammaren
Nyhammaren merupakan sebuah kampung yang terletak di dalam negara Norway.
Rujukan
Nyhammaren
24 Disember
24 Disember merupakan hari ke-358 (hari ke-359 dalam tahun lompat) dalam kalendar Gregory. Tinggal 7 hari sebelum memasuki tahun selepasnya.
Hari ini juga merupakan Hari sebelum Krismas.
Peristiwa
thumb|140px|Pulau Christmas thumb|130px|Reginald Fessenden thumb|130px|Earthrise
Hodeng-au-Bosc
ialah komun di jabatan Seine-Maritime dan di kawasan Haute-Normandie di utara Perancis.
Sım
Sım merupakan sebuah kampung yang terletak di daerah Astara, Azerbaijan.
Stanley Tong
Stanley Tong adalah seorang pengarah, penerbit dan penulis skrip di Hong Kong.
Pelonne
Pelonne ialah komun di jabatan Drôme di tenggara Perancis.